”Henki armollinen”
Henki armollinen,
 Hellä lohdullinen,
 Taidat sydäntä
 Yksin ilahuttaa,
 Taidat rakkautta
 Yksin sytyttää:
 Lähestyen eksyneitä,
 Voimas tuntoon saata meitä!

 Sydämestä kiittää
 Tahdon sua siitä
 Laupiudestas;
 Pyhä paiste, pala,
 Että sielu halaa
 Sinun armojas;
 Neuvo meitä käyttään aina
 Kunniakses lahjais laina!

 Ole hädässäni
 Turva sydämeni,
 Lepo sieluni;
 Murheen pilvet poista,
 Anna meille loistaa
 Lempi-liekkisi,
 Tunkekoon se sydämeemme,
 Että tahtos aina teemme!

 Nosta voimas käsi,
 Meihin, lemmestäsi,
 Uusi mieli luo;
 Tule sielun halu,
 Tule armon valu,
 Uusi henki suo;
 Olkoon aina, Lohduttaja,
 Sydämeni Henkes maja!

 Peura janoissansa,
 Vaipumaisillansa,
 Vettä haluaa;
 Niin myös sielu-parka,
 Koska luonto arka
 Häntä ahdistaa,
 Ikävöitköön ijän noita
 Armon lähteen pisaroita!

 Uuden mielen luoja,
 Taivaan ilon tuoja,
 Veren voimasta
 Meitä uudistele,
 Meitä puhdistele,
 Ettei kavala
 Vihollinen meitä vietä
 Vaeltamaan väärää tietä!

 Sielun ajatukset,
 Mielen taipumukset
 Ohjaa parhaaksi;
 Hartauden hetket,
 Tarkoituksen retket,
 Koko menoni
 Kunniakses käännä aina,
 Herra, armos meille lainaa!

 Auta, ettei liha,
 Pahan tuima viha
 Haita minua;
 Ja kuin vaiva päättyy,
 Olkoon mulle säätty
 Taivaan ilossa,
 Riemu-lauluun yhtymällä,
 Kunniatas ylistellä!

–t–t–t– [K. L. Lindström]

Lähde: Sanomia Turusta 12.4.1859.

Johan Ludvig Runeberg
K. L. Lindström
Virret
Sanomia Turusta
1859